Diari Oficial de la Generalitat Valenciana


Sumari del DOGV 4484, del 22-04-2003 (2003/4184)

Informació pública de les bases per a la provisió en propietat d'una plaça d'agent de la policia local de l'Ajuntament d'Algorfa (Alacant).
-------------------------------------------------------------------------------------------------------------------------------------------

### Dades del document

Número de DOGV
:   4484

Data del DOGV
:   22-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4184


Data del document
:   01-04-2003

Organisme emissor
:   Ajuntament d'Algorfa

Tipus de document
:   Convocatòria

Descriptors 

:   * Algorfa
    * policia
    * administració local
    * concurs administratiu

Informació pública de les bases per a la provisió en propietat d'una plaça d'agent de la policia local de l'Ajuntament d'Algorfa (Alacant). [2003/4184]
  
Per Decret de l'alcaldia de data 1 d'abril del 2003, s'ha acordat aprovar les bases per a la provisió en propietat d'una plaça d'agent de la policia local vacant en la plantilla de funcionaris de carrera de l'Ajuntament d'Algorfa.
  
L'extracte de les bases és el següent:
  
L'objecte de la present convocatòria és la selecció per a cobrir en propietat una plaça d'agent de la policia local, pel sistema d'oposició lliure. La plaça esmenada està enquadrada en l'escala d'administració especial, subescala de servicis especials, escala bàsica, categoria agent.
  
Requisits dels aspirants
  
a) Posseir la nacionalitat espanyola.
  
b) Tindre complits els 18 anys d'edat sense excedir de l'edat de 30 anys. Als sols efectes de l'edat màxima, es compensarà el límit amb els servicis prestats anteriorment en l'administració local, escala d'administració especial, subescala de servicis especials, classe policia local i els seus auxiliars.
  
c) Estar en possessió del títol de Batxiller Superior, BUP, FP 2n grau o equivalent, com a mínim, o haver superat les proves d'accés a la universitat per a majors de 25 anys. L'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.
  
d) Estar en possessió dels permisos que habiliten per a la conducció de vehicles de les classes B i que permeten la conducció de motocicletes amb unes característiques de potència que no sobrepassen els 25 kW o una relació de potència/pes no superior a 0,16 kW/kg.
  
e) Aconseguir una talla mínima d'1,65 metres per als barons i 1,60 per a les dones.
  
f) No patir malaltia, ni estar afectats per limitació física o psíquica incompatible amb l'acompliment de les funcions, o que les impossibilite .
  
g) No haver sigut separat, per mitjà d'expedient disciplinari, del servici de l'estat, de les comunitats autònomes de les entitats locals o de qualsevol altra institució jurídica pública.
  
h) No trobar-se inhabilitat per a l'acompliment de funcions públiques.
  
i) No trobar-se sotmés en causes d'incapacitat o incompatibilitat.
  
Presentació d'instàncies
  
Els interessats hauran de sol·licitar prendre part en el procés per mitjà d'instància dirigida a l'alcalde, fent constar que reunixen els requisits exigits per a això i adjuntant el rebut de pagament de les taxes de drets d'examen, que sumen 13,03 euros, i que es comprometen a prestar jurament a promesa previnguts en el Reial Decret 707/1979.
  
El termini de presentació de sol·licituds serà de 20 dies naturals, comptats a partir del dia següent al de la publicació de l'anunci de la convocatòria en extracte en el Boletín Oficial del Estado.
  
Selecció. El procés de selecció està integrat per:
  
1. Proves prèvies: reconeixement mèdic, mesurament de talla i prova psicotècnica.
  
2. Exercicis: prova d'aptitud física, prova de qüestionari test, prova de desenrotllament de temari i prova de coneixement de temes locals.
  
La relació d'aspirants aprovats no podrà superar la de places convocades. Els aspirants que hagen superat les proves prèvies, físiques, test de temari i desenrotllament de temari, passaran a formar part d'una borsa de treball destinada a cobrir de manera interina les vacants que es produïsquen.
  
La resta de bases obra en el negociat central de l'ajuntament per a ser consultades, i, si és procedent, ser fotocopiades; i són publicades en Butlletí Oficial de la Província d'Alacant.
  
Cosa que es publica per a coneixement general, d'acord amb la normativa d'aplicació.